**Zápisnica z rokovania Miestneho zastupiteľstva**

**Mestskej časti Bratislava-Devínska Nová Ves**

**Konaného dňa 26. apríla 2023**

Miesto konania : Vila Košťálová, Novoveská 17, Bratislava - Devínska Nová Ves

Začiatok 16:00 hod. Ukončenie : 18:00 hod.

Začiatok rokovania otvoril starosta MČ Bratislava-Devínska Nová Ves pán Dárius KRAJČÍR, privítal všetkých prítomných poslancov a konštatoval, že miestne zastupiteľstvo je uznášania schopné.

Prítomných : 10 poslancov Ospravedlnení: Peter Kolega a Mgr. Veronika Veslárová

**Hlasovanie o predloženom programe** :

**UMZ č : 30/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 1) Voľba členov návrhovej komisie, overovateľov zápisnice a určenie zapisovateľa**

**Návrhová komisia :** Mgr. Miroslav Antal, Bc. Jozef Tittel, Ing. Jaroslava Kaňuchová Pátková

**Overovatelia zápisnice :** Mgr. Beata Janatová, Ing. Katarína Mózsiová

**Zapisovateľ :** Zdenka Paďourová

**UMZ č : 31/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 2) Informácia o plnení uznesení Miestneho zastupiteľstva MČ Bratislava-Devínska Nová Ves plniteľných do 31.3.2023, alebo trvalo plnených**

Bez rozpravy

**UMZ č : 32/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č.3 ) Informácia o dôležitých rokovaniach starostu MČ Bratislava-Devínska Nová Ves**

**Starosta** : Materiál ste obdržali. Najviac sa jedná o projektoch našej mestskej časti, ktoré máme dlhodobo plánované. Budem vyberať tie veci, ktoré by ste potrebovali naviac ozrejmiť. Cyklotrasa smer Záhorská Bystrica popri ČOV - tam sa nám podarilo spraviť geodetické zameranie. Ideme riešiť majetko-právne vzťahy. To je cyklotrasa popri Policajnej akadémii smerom k ceste, ktorá spája VW a Dúbravku. Musíme majetko - právne vysporiadať pozemky. Časť pozemkov je aj Pozemkového fondu. Iste ste si všimli, že riešime aj spoluprácu s Múzeom školstva a pedagogiky. Návrhy riešenia vstupu do múzea na Charkovskej ulici, ale aj samotného vnútro areálu s ihriskom. Je to súčasť okolia budovy a študenti z fakulty sa zapojili a vytvorili dosť zaujímavé riešenia. Nás sa týka hlavne priečelie budovy a ďalej pokračuje prevzatie tohto projektu tak, aby sme mohli ísť do realizácie. Komunikujeme aj so zriaďovateľom múzea, aby konečne tí čo majú riešiť financie na obnovu verejnej budovy a majú ju od nás prenajatú, aby doriešili fasádu a stavebné úkony, ktoré sú k tomu nevyhnutné. To už je na ich starostlivosti o budovu. Problém je samozrejme verejné obstarávanie v rámci štátnej správy. Priečelie neznamená súčasť vzhľadu samotnej budovy a fasády, ale týka sa to prístupu a okolia predzáhradky.

Pracovné stretnutia a priebežné informovanie k projektu Turbo - okružná križovatka predĺženie Eisnerovej ulice. Zajtra 27.4.2023 je Mestské zastupiteľstvo, kde sa na to budem pýtať. Momentálne mám informáciu, že mesto má ambíciu realizovať tento projekt - samotnú výstavbu v roku 2024. Dovtedy musia prebehnúť všetky úkony, ktoré sú nevyhnutné k stavbe a stavebnému povoleniu. Projektová dokumentácia je pripravená. Ak sa naskytne aj iná možnosť a pracujeme aj s inými alternatívami, tak samozrejme budú poslanci oboznámení. Alternatívy sú preto, aby sme urýchlili celý projekt a jeho realizáciu.

Čo sa týka ďalších veci, ktoré riešime pravidelne je financovanie mesta a financovanie mestskej časti. Dôležitým zlomovým bodom v marci bolo Memorandum o spolupráci – Ukrajina a pomoc Ukrajine . Je naviazané na výzvu v rámci Operačného programu IROP v súlade so špecifickým cieľom, ktorým je pokryť náklady súvisiace s rýchlou reakciou miestnej územnej samosprávy na potreby skupiny utečencov s dočasným útočiskom. Tu sa nám podarilo dostať pre Devínsku Novú Ves prostriedky na refinancovanie nákladov, ktoré už naša mestská časť vynaložila zo svojho rozpočtu. Je to zhruba 331 tisíc eur, ktoré by nám mali prísť podľa prísľubu niekedy do konca júna. Uvidíme, ako sa to podarí. Okrem toho mala by nám prísť pomerná časť z daní fyzických osôb.

Podstatné veci, ktoré ovplyvňujú život obyvateľom v bežný pracovný aj voľný deň, je mestská hromadná doprava. Zúčastnil som sa viacerých rokovaní v marci aj v apríli, ktoré sa týkali práve MHD. Týkali sa najmä linky č. 21. V špičkách ako doteraz - každý druhý spoj k Sandbergu, interval nezmenený 6 minút. Intervaly mimo špičiek a cez víkendy: v úseku Autobusová stanica – Hradištná majú predĺžiť z 10 na 15 minút, v úseku Hradištná – Jána Jonáša sa majú skrátiť z 20 na 15 minút. Všetky spoje až na Jána Jonáša. Zníži sa vplyv autobusov na obyvateľov ulice Na Hriadkach. Linka č. 20 bez zachádzky k Technickému sklu zrýchli sa spojenie s Dúbravkou a zlepší sa interval v sobotu a nedeľu a cez voľné dni z 20 na 15 minút. Bude lepšia nadväznosť na električky. Linka č. 20 by mala byť skrátená po Podvornice z dôvodu slabého využitia. Plánuje sa nová linka č. 30 z Podvorníc cez Bory a Lamač do Tesca Lamač. Prestup bude možný aj z linky č. 21 na zastávke OC Bory. Niektoré zásahy sú celkovo prijateľné. Celkovo to majú odsledované v rámci pohybu cestujúcich. Nemalo by to spraviť väčší problém pre obyvateľov. Verím v to a požiadal som o to, aby sa v čase rovnako prehodnotili tieto výsledky zásahov do MHD. Požiadal som aj, aby linka č. 20 bola zachovaná tak, ako je doteraz a aby zachádzala až k Tescu Lamač. Rovnako sme boli podporení aj zo stany Dúbravky, pretože aj obyvatelia Dúbravky tento spoj často využívajú. Je to spoj využívaný aj školákmi. Nová linka 30 bude obsluhovať Bory.

Čo sa týka samotných projektov, tak sme mali stretnutie na BSK kde sme boli informovaní, že zo všetkých našich projektov najaktuálnejšie riešiteľný je práve vnútroblok Štefana Králika. Tento projekt bol vyhodnotený ako 100% realizovateľný a v dobrej príprave. Ostatné projekty ostali zachované . Ani jeden nebol zo strany BSK charakterizovaný ako neuskutočniteľný, ale prehodnocovanie bude niekedy v septembri.

Aktuálna téma na mesiac apríl je parkovacia politika . Mali sme k nej mimoriadne zastupiteľstvo. Včera sme mali Komisiu dopravy a informačných systémov hlavného mesta , kde sme dostali materiál a kde sú vyhodnotené zo strany hlavného mesta pripomienky, ktoré sme im zaslali formou uznesenia z mimoriadneho zastupiteľstva. Väčšinou tie pripomienky sa neakceptujú a ak, tak sa tu akceptuje čiastočne jedna. Bude nasledovať ešte verejné pripomienkovanie. Spomínal som to aj na mimoriadnom zastupiteľstve. Bude ešte priestor na zasielanie pripomienok a možno aj opätovne, ak to bude požiadavka príslušných komisií.

Chcel by som ešte spomenúť rekonštrukciu sály Istra Centra. Definitívne naša žiadosť bola zamietnutá. Tým pádom budeme do júna, do ďalšieho zasadania MZ hľadať cestu, ako realizovať tento projekt. Dali sme si ho ako prioritný.

Ešte čo by som vydvihol, čo ma teší, je podpísaná zmluva za MČ na odkúpenie pozemku od ŽSR. Po tortúre, čo sme absolvovali a schválení na vláde, teraz čakáme na podpis zo strany ŽSR a následne pôjde už proces doplatenia sumy za jednotlivé pozemky a majetko - právne usporiadanie a zápis do katastra.

**Poslanec Žatko** : Ja mám tri otázky a o prvej ste nás už aj informovali. Týka sa stavu realizácie Turbo okružná križovatka. O tomto projekte nás pravidelne informuje predsedníčka Komisie výstavby a ŽP. Je to už taký nekonečný príbeh. Vidím, že ten pokrok nie je veľmi významný, vzhľadom na postoj magistrátu. Verím, že Vy aj pani predsedníčka budete vykonávať maximálne úsilie na to, aby sa to rozbehlo. Druhá otázka sa týka cyklotrás smer Záhorská Bystrica. Chcem sa spýtať, či je reálny predpoklad, že sa tie majetko - právne vzťahy vyriešia. Vlastníci pozemkov nemali veľkú ochotu pozemky predať. Tretia otázka sa týka rekonštrukcie objektu bývalého Kina Devín. Veľa občanov sa ma pýta, čo s tým vlastne bude.

**Starosta** : Čo sa týka majetko - právneho vysporiadania napríklad cyklotrás, alebo čohokoľvek iného, tak to je o vlastníkoch. To, že nie sú ochotní neznamená, že nebudeme pracovať na tom, aby sme to odkúpili alebo si prenajali. Poprípade hľadali inú, schodnejšiu cestu, čo aj robíme. Komunikácia prebieha. Verím, že sa to podarí, pretože iný účel si v tom danom území neviem predstaviť. Hľadáme cesty ako aj s vlastníkmi nájsť kompromis. Nájsť bezpečné miesto na cyklodopravu. Geodetické zameranie nám vychádza, že by sme mali komunikovať viac menej na štátnej úrovni a to znamená SPF a nezachádzať do súkromných pozemkov.

Čo sa týka Kina Devín, samotná rekonštrukcia a revitalizácia, úprava na komunitné centrum na multifunkčné využite. Je tu ešte veľa spolkov, ktoré by radi využívali priestory väčšie ako je malá sála. My na stretnutí na BSK sme riešili aj túto otázku. Otvorili sme tému cezhraničnej spolupráce. To bude úloha pre mňa aj pre kolegov na budúce obdobie. Aj pre BSK sa to javí ako najschodnejšia cesta.

**Poslanec Čorej** : Ja by som sa chcel v krátkosti spýtať na spracovaný ideový zámer športovej haly Kolónia a novej telocvične ZŠ Bukovčana 3. Či tieto zámery je možné niekde vidieť a či ich vieme dostať.

**Starosta** : Zámer, ako vizualizáciu áno, to nie je problém. To pošlem. Čo sa týka športovej haly, tam bude ešte prebiehať projektová dokumentácia podľa požiadaviek. To majú byť dve telocvične a jedna z tých hál by mala byť prispôsobená na väčšie a objemovo početnejšie podujatia. Čo sa týka telocvične pri ZŠ, tam máme informáciu, že by mala byť výzva. Teraz na poslednom Regionálnom združení starostov nám bolo oznámené, že idú upravovať výzvy tak, aby športová infraštruktúra bola ľahšie čerpateľná, najmä ak sa to týka školských areálov.

**Poslanec Antal** : Ja už by so len podotkol, že by bolo dobré, aby to tu zaznelo. V rámci tých stretnutí pán starosta, ktoré ste mali v rámci stretnutí s nami poslancami. V súvislosti s prehliadkou ZŠ Bukovčana a prebiehajúcou rekonštrukciou nadstavbou aj prístavbou. Ja by som sa rád poďakoval aj za možnosť, že sme sa mali možnosť pozrieť. Tlmočili sme to a budeme to aj tlmočiť rodičom na nadchádzajúcich školských združeniach. Samozrejme aj zamestnancom úradu ako pristupujú k tomuto náročnému projektu. Vieme, že na tom strávili množstvo hodín. Aj touto cestou by som sa im nie len v mene poslancov, ale i v mene rodičov chcel poďakovať. Pevne verím, že 1. septembra naši malí prváčikovia, ktorí mali teraz zápis, už budú nastupovať do školy, kde budú pripravené nové priestory.

**Starosta** : Áno priestory chystáme to tak, aby v septembri sa tieto učebne otvorili. Robíme pre to maximum.

**UMZ č : 33/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č.4 ) Návrh na zmenu uznesenia Miestneho zastupiteľstva MČ Bratislava- Devínska Nová Ves č.10/11/2022 v bode č. 6 zo dňa 23.11.2022, ktorým sa určil počet členov pre jednotlivé komisie Miestneho zastupiteľstva MČ Bratislava - Devínska Nová Ves a dodatočná voľba členov niektorých komisií Miestneho zastupiteľstva MČ Bratislava-Devínska Nová Ves – neposlancov**

**Poslanec Žatko** : Ja mám takú otázku. V dôvodovej správe je uvedené, že z prihlásených kandidátov bol na základe záveru z rokovania predsedov odborných komisií v oblasti, ktorej sa daná komisia venuje - chýba mi tam, že koľko záujemcov sa prihlásilo.

**Faktická – poslanec Čorej** : Do komisie kultúry boli traja záujemcovia. Keďže sme si odhlasovali, že môžeme vybrať len jedného, dali sme jedného.

**Faktická – poslankyňa Kaňuchová Pátková** : Do Komisie legislatívy boli tiež traja záujemcovia a vybrali sme jedného tak, aby sa zbytočne nenavyšoval počet členov komisie.

**UMZ č : 34/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č.5 ) Návrh na doplnenie uznesenia Miestneho zastupiteľstva MČ Bratislava- Devínska Nová Ves č. 11/11/2022 v bode č. 3 zo dňa 23.11.2022, ktorým sa zvolili predsedovia , podpredsedovia** **a členovia jednotlivých komisií Miestneho zastupiteľstva MČ Bratislava-Devínska Nová Ves.**

Bez rozpravy

**UMZ č : 35/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č.6 ) Návrh na schválenie VZN MČ Bratislava-Devínska Nová Ves č. .... /2023, ktorým sa mení VZN MČ Bratislava-Devínska Nová Ves č.14/2015 zo dňa 16.12.2015, ktorým sa vyhradzujú miesta a ustanovujú podmienky na umiestňovanie volebných plagátov na verejných priestranstvách počas volebnej kampane pre voľby do Národnej rady SR , Voľby do Európskeho parlamentu , voľby do orgánov samosprávnych krajov a voľby do orgánov samosprávy obcí v MČ Bratislava-Devínska Nová Ves**

**Starosta** **:** V dôvodovej správe sú vysvetlené detaily.Je to štandardný materiál tak, aby sedel s reálnym stavom.

Bez rozpravy

**UMZ č : 36/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 7 ) Voľba členov správnej rady Domu sociálnych služieb SENECIO , n. o.**

Bez rozpravy

**UMZ č : 37/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 8 ) Schválenie zámeru prenájmu nebytového priestoru o výmere 17,00 m², miestnosť č.   
1.7.01 v objekte Dovina pasáže na ul. M. Marečka 10 formou obchodnej verejnej súťaže a podmienky obchodnej** **verejnej súťaže k prenájmu nebytového priestoru**

**Poslankyňa Hlaváčová** : Ja mám k tomuto iba jeden návrh. V podmienkach obchodnej verejnej súťaže časť 4, bod 8 je napísané, že vyhlasovateľ si vyhradzuje právo podmienky súťaže meniť, tak by som navrhla tento bod vypustiť. Môže to byť diskriminačné kritérium. Je potrebné, aby bola zachovaná rovnosť príležitostí všetkých uchádzačov.

**Starosta** : Ja súhlasím a tento návrh si osvojujem. Bez toho bodu č. 8. S týmto upraveným sme OK.

**UMZ č : 38/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 9 ) Prenájom časti terasy o výmere 173,46 m2 z dôvodu hodného osobitného zreteľa na ulici   
 M. Marečka č. 2 - 6 pre vlastníkov bytov a NP bytového domu M. Marečka 2-6 Bratislava - Devínska Nová Ves**

Bez rozpravy

**UMZ č : 39/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č.10 ) Rozhodnutie o neupotrebiteľnosti hnuteľného majetku – špeciálneho vozidla CAS25   
K101.860 LIAZ schválenie zámeru prevodu formou obchodnej verejnej súťaže a podmienk**y **obchodnej verejnej súťaže a podmienky obchodnej verejnej súťaže k prevodu vozidla**

**Poslankyňa Hlaváčová** : Ja mám tak isto ako v bode 8 programu MZ presne ten istý návrh, aby sme z podmienok obchodnej verejnej súťaže vybrali podmienku, že vyhlasovateľ si vyhradzuje právo podmienky súťaže meniť. To je tu v časti 4 , bod 5.

**Starosta** : Tento návrh si osvojujem.

**UMZ č : 40/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 11 ) Zásady krátkodobého užívania nebytového priestoru v Klube dôchodcov na ul. Istrijská č.109 inými subjektami**

**Starosta :** Tietozásady ste obdržali v materiáli aj so stanoviskom Komisie legislatívy, financií, mandátovej a kontroly. Samozrejme so stanoviskom MR. Je to v podstate procesne riešené fungovanie v rámci požiadaviek, ktoré máme na využívanie tohto priestoru. Sú tam zapracované všetky pripomienky a úpravy, ktoré boli v rámci diskusií požadované.

**Poslankyňa Hlaváčová** : Ja viem, že sme sa o tom rozprávali aj na MR. Ja mám k tomu ešte jeden návrh. Na zrovnoprávnenie všetkých subjektov, ktoré máme v článku 2, kde máme oprávnené subjekty krátkodobého využívania, v bode 1a) máme organizácie v zriaďovateľskej a zakladateľskej pôsobnosti MČ, ktoré by mohli využívať tento priestor iba keď nemajú na zorganizovanie účelu priestory s potrebnou  kapacitou. To sa netýka iných neziskových organizácií. Tak či by sme nemohli vypustiť požiadavku, že ak nemajú tie priestory. Lebo od iných organizácií to nevyžadujeme.

**Starosta** : Uvidíme pri užívaní týchto priestorov aký bude záujem o tento priestor. Uvidíme v praxi a môžeme to kedykoľvek upraviť.

**Poslankyňa Hlaváčová**: V podstate podpisuje to starosta, tak je tam možnosť povoliť alebo nepovoliť. Tu je jednoznačne povedané, že iba keď nemajú kapacitu.

**Faktická ZS a poslankyňa Janatová** : Ja som presne toto pripomienkovala na MR. Vtedy sme si to tam vysvetľovali. Keďže to chceme zrovnoprávniť, tak ja by som skôr naopak povedala, že dajme ten dôvetok do všetkých tých dvoch bodov a je to vybavené.

**Starosta** : Tam ide o to, že chceme, aby sa ten priestor mohol využívať, ale aby to nebolo tak, že medzi tým sa dohodnú aj v Istra Centre alebo na Vápencovej a napokon skončia v Klube, lebo tam sa im to lepšie páči. Je to tam preto tak špecifikované , pretože nech uprednostnia tú kapacitnú možnosť, ktorú majú. Vyskúšame to a ak by nastal takýto nejaký problém, tak si vieme sadnúť v rámci komisie a dať ten návrh. Snažíme sa rešpektovať všetky logické návrhy.

**Faktická – Poslanec Čorej** : Ja som chcel iba povedať, že mne to tiež nedáva žiadnu logiku to tam dopĺňať. Takto to je v poriadku tak, ako to je. Keď organizácia má svoje priestory, tak si ich nebude prenajímať. Nechal by som to tam takto.

**Starosta** : Áno, ostáva to tam tak ako pôvodný návrh.

**UMZ č : 41/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 12 ) Informatívna správa nezávislého audítora k ročnej účtovnej závierke mestskej časti Bratislava- Devínska Nová Ves k 31.12.2022**

Bez rozpravy

**UMZ č : 42/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 13 ) Informácia o stave rozpočtového hospodárenia mestskej časti Bratislava–Devínska Nová Ves k 31.12.2022**

**Starosta :** Čo sa týka samotného bodu, snažili sme sa v ňom vysvetliť o výsledku plnenia rozpočtu, rozpočtový prebytok vo výške 2 milióny sto šesťdesiat osem tisíc sto deväť desiat tri/36 Eur. Toto číslo sme zapojili do tohtoročného rozpočtu. Počítame s tými peniazmi pri investičných akciách našej mestskej časti.

Bez rozpravy

**UMZ č : 43/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 14 ) Záverečný účet mestskej časti Bratislava – Devínska Nová Ves za rok 2022**

Bez rozpravy

**UMZ č : 44/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č.15 ) Schválenie zmeny prevádzkových hodín tenisových kurtov v areáli ZŠ I. Bukovčana 3 pre občianske združenie ŠK Albatros pri ZŠ na Ul. I. Bukovčana č.3 , BA-Devínska Nová Ves**

**Starosta** : K tomuto bodu by som ešte dodal, že do budúcna je práve tam plánovaná nová telocvičňa. Krytá hala, ktorá by mala slúžiť na telovýchovu a športy spojené s vyučovaním na ZŠ.

**Poslanec Antal** : Ja by som možno len aj pre divákov, ktorí sledujú toto zastupiteľstvo a samozrejme aj kolegov, poslankyne a poslancov dal do pozornosti, že tie prevádzkové časy, ktoré boli v minulosti už upravované práve vo februári minulého roku pri zadávaní verejnej súťaže, kde sa tie časy upravovali na čas v rámci pracovného týždňa na 8-19 hod. a soboty a nedele od 10-17 hod. Táto úprava času, v podstate vtedy v minulom roku, súvisela s tým, že bolo niekoľko podnetov podaných na MČ. Riešila ich samozrejme aj moja Komisia verejného poriadku, dopravy a parkovacej politiky. Súviselo to s hlučným správaním návštevníkov tohto tenisového kurtu. V poslednej dobe ani moja komisia , ani ja nemám vedomosť, že by MČ obdržala nejakú sťažnosť a podnet od obyvateľov. Myslím, že je to v poriadku a aj za mňa ten poriadkový čas upravený na dobu, aká bola schválená v MR. Predlžujeme ten čas, kedy športovci na danom tenisovom kurte môžu hrať v týždni o päť hodín viac a cez víkend až o osem hodín viac. Samozrejme aj s dodatkom, že aj my ako členovia komisie a ja ako predseda Komisie verejného poriadku budeme sledovať, či tie pravidlá, ktoré boli dohodnuté sa budú dodržiavať. Verím, že aj v rámci tohto kompromisného riešenia bude v danej lokalite pokoj a všetci si prídu na svoje. Športovci budú športovať a obyvatelia v tých časoch v ktorých majú mať kľud, ho aj mať budú **.**

**Starosta** : Ďakujem pekne aj za zhrnutie. To sú presne tie otázky, ktoré potom vystanú, že ako sme na tom s podnetmi a ako to funguje v tom danom areáli .

**Poslanec Žatko** : Ja napriek tomu, čo povedal môj kolega pán poslanec Antal, si myslím, že tento bod by sme mali schvaľovať až potom, keď dostaneme oficiálne stanovisko z Komisie športu a verejného poriadku. Ja navrhujem o tomto bode nehlasovať.

**Starosta** : Prosím, ak sa chce k tomu vyjadriť pán predseda. Prosím pán poslanec Tittel.

**Poslanec Tittel** : Myslím si, že v podstate komisia by s týmto nemala mať problém. Komisia je poradný orgán a zastupiteľstvo je samozrejme nadriadené. Ak sa teraz rozhodneme, že to ideme schváliť, tak to má úplnú legitimitu. Ak sa rozhodneme, že to najskôr dáme do komisie, nemám problém ani s týmto.

**Poslanec Žatko** : Myslím si, že sa rozhodne v hlasovaní.

**UMZ č : 45/4/2023**

**Hlasovanie** :

Prítomní : Za Proti Zdržal sa Nehlasoval

10 9 1 0 0

**Bod č.16 ) Správa z kontroly správnosti oprávnenosti použitia dotácie poskytnutej z rozpočtu Mestskej časti Bratislava-Devínska Nová Ves v roku 2021**

Bez rozpravy

**UMZ č : 46/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 17 ) Správa z kontroly stavu pohľadávok a záväzkov k 31.12.2021 v Mestskej časti Bratislava-Devínska Nová Ves**

Bez rozpravy

**UMZ č : 47/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 18 ) Správa z kontroly vybavovania sťažností a petícií za rok 2022 v Mestskej časti Bratislava-Devínska Nová Ves**

Bez rozpravy

**UMZ č : 48/4/2023**

**Hlasovanie** :

Prítomní : Za Proti Zdržal sa Nehlasoval

10 10 0 0 0

**Bod č. 19 ) Vystúpenie občanov o 17:00 hod -** K bodu sa neprihlásil žiadny občan

**Bod č. 20 ) Rôzne**

**Poslankyňa Kaňuchová Pátková** : Počas rokovania Komisie legislatívy a financií som si podrobne prešla rozpočet. Máte ho aj k dispozícii. Tam v rámci jedného bodu je uvedené, že na základe nariadenia Najvyššieho súdu musí naša MČ vrátiť Volkswagenu peniaze z Fondu rozvoja. Ide o mimoriadnu investíciu. Ja poviem na rovinu, že sa mi to nepáči, nesúhlasím s tým a myslím si, že ako poslanci by sme mali proti tomu niečo urobiť. Minimálne požiadať vládu, nech nám vyplatí tie finančné prostriedky, pretože pre mňa je to v prvom rade precedens, pretože keď si Volkswagen zmyslí kúpiť ďalšie pozemky, bude sa rozvíjať a on si vyhlási, že ide o mimoriadnu investíciu, tak z tých peňazí neuvidia naši občania nič. Treba si povedať, že na čo je ten fond určený a je práve určený na rozvoj MČ. Volkswagen výrazne zasahuje do života občanov našej MČ. Ja by som navrhovala, keby sme sa my poslanci spojili a vydali minimálne tlačovú správu. Preto poslanci, lebo si nemyslím, že teraz len starosta bude mať ten hlas. Starosta je ten, čo vždy pýta peniaze, ale mali by sme k tomu minimálne vydať tlačovú správu a požiadať vládu, aby sa na to prizrela. Mne sa to nepáči. Nepáči sa mi forma toho zákona, lebo ja si myslím, že keď ide o mimoriadnu investíciu, mala by vláda rozhodnúť a nie iba Najvyšší súd. Ak by ste tu s tým súhlasili, navrhla by som nejaké riešenie.

**Starosta** : Ozrejmím celú situáciu, lebo táto situácia sa odohrala už pred mojím nástupom do funkcie. Celé sa to začalo v roku 2017. Práve preto, že vláda rozhodla o tom, že je to významná investícia, koncern a fabrika využila všetky zákonné možnosti, ktoré mala. Podali sťažnosť a žalobu. V podstate si riešili právnou cestou nárok, ktorý im práve v tom období vláda umožnila. To, že sme sa snažili toľké roky to ťahať a hľadali sme všetky právne možnosti ako sa domôcť toho, aby sme o tieto financie neprišli. Hľadali sme všetky procesné chyby, ktoré vtedy mohli nastať, ale žiaľ. V odvolacích procesoch sa potvrdilo, že časový sled od vyhlásenia mimoriadnej investície a vyrubenia poplatku bol v prospech VW. Z MČ to po odvolaní prešlo na Finančnú správu. Potom to už bol vzťah Finančná správa a Volkswagen, tak je rozhodnuté, že sme tie prostriedky povinní vrátiť. Nie je na to žiadny opravný prostriedok . Znamená to, že je to vec nezvratná. My sa môžeme voči tomu ohradiť, ale ani vláda s tým nič nemôže zmeniť.

**Poslankyňa Kaňuchová Pátková** : Ja to chápem. Chápem aj to, že je to nezvratný proces a chválim kroky MČ, že sa o to snažila. Mne len principiálne vadí, že ak tu vláda schváli mimoriadnu investíciu, tak prečo by na to mala doplácať naša MČ a jej obyvatelia. Ako principiálne tu treba dať návrh na zmenu zákona. OK, schválili ste mimoriadnu investíciu, tak je treba myslieť aj na obyvateľov MČ v danej lokalite a tie peniaze alebo iným spôsobom zabezpečiť kompenzáciu MČ a jej obyvateľom. To sa teraz nemusí týkať iba našej MČ, pretože sem chodí celé Slovensko do zamestnania, doplácame na túto situáciu my ako miestni obyvatelia. My ako poslanci by sme to nemali nechať tak. Toto nebude jediná mimoriadna investícia, ktorá bude. Môže sa to týkať aj iných území. Mali by sme upozorniť občanov Slovenska, rovnako aj vládu, aby jednoducho našla peniaze a keď niekde schváli mimoriadnu investíciu, aby kompenzovala a našla kompenzácie finančné alebo nefinančné pre obyvateľov dotknutej MČ. Za nás poslancov by sme mali vydať nejakú tlačovú správu, že za obyvateľov Devínskej sa cítime byť dotknutí. Aby občania Devínskej sanovali mimoriadne investície, ktoré vôbec vláda má a do budúcna nech zmenia ten zákon, pretože teraz sa to týka Volkswagenu, ale o chvíľočku si môže niekto vylobovať ďalšie územia, ktoré sa budú považovať za mimoriadnu investíciu. Pokiaľ musia obyvatelia a všetci čo tu robia investície a musia tu platiť do Fondu rozvoja bývania, tak nech platí za Volkswagen štát. Jednoducho, obyvatelia Devínskej by na toto nemali doplácať.

**Faktická ZS a poslankyňa Janatová** : Chcem iba podotknúť. Ja som za. Môžeme napísať, ale treba si uvedomiť, že tu nesanuje vláda ani vlastné rozhodnutia, ktorými je napríklad zvýšenie odpočítateľnej položky z Dane z príjmov fyzických osôb, čím sa automaticky krátia rozpočty obcí. Takže ja si myslím, že keďže nesanujú ani vlastné rozhodnutia, pochybujem o tom, že budú sanovať nároky za súkromné firmy. V podstate my sme tu investíciu, ktorá mala byť robená na Obchvat Volkswagenu mali, ale tiež to dopadlo tak, že tie peniaze, ktoré nám dali na ňu sú nedostatočné a obchvat za ne sa nedá realizovať.

**Starosta** : Ja mám ťažké srdce na celkovo fungovanie v rámci Slovenskej legislatívy. Nechcem zachádzať do politiky. Pani prednostka mala teraz možnosť sa zúčastniť stretnutia prednostov v Olomouci a ten záver zažívame na každých stretnutiach. Vy, ktorí mate skúsenosti s takými pracovnými skupinami a kongresmi, kde sa stretávate so zahraničnými partnermi. Sú to samosprávy, firmy, štátne orgány. Slovensko je niekde veľmi, veľmi vzadu. Je prijateľné, že to nefunguje. Zľahčujeme ťažkú situáciu na Slovensku tak, že sa to prenáša na ďalšie generácie. Ja som mal jedno stretnutie. Oslovil ma jeden študent z Devínskej Novej Vsi, ktorý študuje veci, ktoré sa týkajú medzinárodného fungovania diplomacie. Má neskutočne rád Devínsku aj ľudí v našej mestskej časti, váži si našu prácu, ale keď som sa ho opýtal ako vidí svoju budúcnosť povedal, že v zahraničí. Lebo tu to nefunguje. Keď som mu ja popísal chtiac nechtiac prácu v rámci samosprávy a s akými problémami sa tu potýkame, či už sú to významné investície, či sú to Poplatky za rozvoj alebo zmeny stavebného zákona. Môžem tu menovať všetky problémy, ktoré na Slovensku máme, tak viacerí si povedia, že prečo by sa s tým mali zaoberať, keď inde to funguje. V ČR to funguje. Tam komunikuje ministerstvo s územnou samosprávou ako s partnerom, lebo územná samospráva je základná jednotka demokracie fungovania štátu. Vrátim sa na začiatok toho roku 2017, kedy vznikol nový zákon , ktorý mal dobrý úmysel pomôcť samosprávam. Tak ako dostať peniaze od developerov a investorov k obciam. Našiel sa nejaký mechanizmus . Bolo to v plienkach. Na Slovensku chceme byť extrémne výnimoční a toto bolo práve využité investorom, že ten proces nebol doladený a až na základe rozhodnutí súdov, sa zistilo čo je a čo nie je funkčné. Nebudem obhajovať akým spôsobom sa prijal Poplatok za rozvoj a ako je to rozdelené v rámci Bratislavy . Ja budem stále hlasnejší, pretože to čo sa vyberie v našej mestskej časti a napočítame to čoskoro, to chceme my všetci, aby sa vrátilo do Devínskej Novej Vsi. Preto ma uráža, keď nevidím ani jeden chodník v pláne opráv magistrátu a je mi povedané, že to môže byť poslanecká priorita. To má byť priorita mesta. Teraz sme posielali 66 tisíc eur mestu. Iba my. Tie peniaze by boli napríklad aj na ten chodník. Mesto ich zhltne do vlastnej pokladne a použije to v rámci celej Bratislavy. Čiže ten Poplatok za rozvoj sa ladí, čo je na Slovensku prirodzené. Príde zmena Stavebného zákona a oni nechcú riešiť to na čo ich teraz upozorňujeme, ale za dva týždne sa dozviem, že nejakou zmenou zákona Poplatok za rozvoj úplne sa má zrušiť. Taký je plán. Štátna správa bude riešiť výstavbu Devínskej Novej Vsi a povedia vám, že my vieme, že trvá desať až pätnásť rokov kým vy si upracete územný plán, ale musíte to stihnúť do dvoch rokov, lebo z toho nebudete mať žiadne prostriedky. My sme súčasť Bratislavy a tak je to ešte komplikovanejšie. Oni vedia, že to nefunguje, ale nám dávajú krkolomné termíny. Poplatok za rozvoj teraz riešime my aj viaceré samosprávy. Na čo si dávať pozor, čomu sa vyvarovať, aby sa to už nestalo. My sme teraz príkladom pre zvyšok Slovenska, lebo nám sa to stalo. Je to o väčšej a lepšej komunikácii s takým partnerom ako je najväčší zamestnávateľ na Slovensku. Po dobu tejto samosprávy sa taký lapsus nestal. Ustriehli sme všetky kroky, všetky konania tak, aby naša mestská časť z toho mala to najviac, čo sa dá mať pre prospech obyvateľov. Toto môžem deklarovať. Toto je najlepšia vizitka, že už nič také sa neudialo. Čím bude operovať štát, čím bude operovať Ministerstvo dopravy ? My sme vám ponúkli 25 miliónov na obchvat. Vieme, že to je nerealizovateľné, ale z ich strany bude argument, že namiesto troch miliónov my vám sem chceli dať dvadsať päť. Ďalšia vec - hlavnému mestu ponúkli financovať Turbo okružnú križovatku ( nie Eisnerovu ) ale Jonáša, ktorá je tiež rovnako potrebná. Tam tá dopravná tepna bude nevyhnutná. Štát na to ponúkol peniaze. Hlavné mesto dalo vyjadrenie, že to nevedia za tie peniaze postaviť. Oni na to potrebujú viac peňazí. Naši predkovia vedeli za tých pár peňazí urobiť aspoň niečo. Tu sme sa dostali do toho neurobiť nič, hoci mám nejaké financie ponúknuté. Riešime to aj pri Turbo okružnej križovatke Eisnerova. Práve preto hovoríme, že nech sa vráti Poplatok za rozvoj do Devínskej. Je to investícia mestskej časti. Hľadáme cesty, zmluvy aj dohody tak, aby to fungovalo. V tomto prípade sa vyjadríme a dostaneme odpoveď, že tam ste mohli dostať - hoci je to nerealizovateľné. Stále narážame na nejaký problém. Ono sa to udialo aj pri obchvate, kde sme financie vrátili. Všetka česť každému jednému človeku, ktorý v tom období od roku 2017, počínajúc pani prednostkou, ktorá to tiež vtedy riešila ako aj všetkým, vďaka ktorým bolo a je hospodárenie našej mestskej časti nastavené tak, že nás to teraz nezostrelilo. Lebo nám by štát nepomohol. Tak ako nevedia riešiť oddlženie Devína, čo je podľa mňa väčší problém, lebo je to snáď posledná obec na Slovensku, ktorá má tento problém. Je to tiež nezmyselným nastavením legislatívy kde obci, ktorá má obrazne rozpočet 1 milión eur, niekto požičal päťsto násobné množstvo peňazí. Myslím si, že tak ako teraz fungujeme a rokujeme v rámci samospráv, máme lepšiu pozíciu. Podarilo sa nám aspoň nejaké financie stiahnuť do samosprávy, aj nejaké kompenzácie. Ale z nastavenia mentality v rámci legislatívy na Slovensku, mám obrovské obavy. Mladí ľudia vidia, že to nefunguje a radšej utečú odtiaľto. Bol by som za to, nezrušiť Poplatok za rozvoj a ošetriť to tak, aby v konečnom dôsledku, ak by mala byť škoda na strane samosprávy, ktorá najviac potrebuje peniaze z Poplatku za rozvoj, aby sa to nestalo. Myslím si, že ste ako vás poznám, všetci za to, aby tieto veci fungovali lepšie. Výhrady máme proti platnej legislatíve, ale skôr je podstatné ustrážiť si to na vlastnej úrovni čo najviac. Lebo keď už vláda dá rozhodnutie, už nemáme možnosť situáciu riešiť.

**Poslankyňa Kaňuchová Pátková** : Hlavne je treba poukazovať na tie chyby. Pokiaľ nezačneme upozorňovať a rozprávať v čom je ten príspevok na rozvoj dobrý. Ani ja preto nesúhlasím s tým, aby ho zrušili. Treba na to upozorňovať, lebo všetci ak nič neurobíme, tak to zostane takto, že sa s tým nič nebude dať robiť a tá nová generácia nám utečie. Pokiaľ na to nebudeme dostatočne upozorňovať, tak sa nič nezmení. Ja by som chcela aj využiť toho, že je pred voľbami a zvolebnieva sa a treba upozorňovať na tie problémy. Ja viem, že už proces je skončený, ale musíme to minimálne využiť na to, že takéto problémy tu sú a treba ich riešiť.

**Starosta** : My sme na toto mali dôležité rokovania - Regionálne združenie starostov MČ Bratislavy, Únia miest a Združenie miest a obcí Slovenska. Sú to pravidelné stretnutia, na ktoré chodia predstavitelia štátu a rokujeme tam tieto naše pripomienky a niečo sa vždy podarí. Verím, že na tejto pôde to má priestor, ale nebránim sa tomu dať to do júnového zastupiteľstva, poprípade pripraviť nejaký apel, čo sa týka samospráv tak, aby to malo nejakú oporu aj pre mňa ako starostu MČ. Ja keď budem komunikovať na týchto fórach, tak pôjde z mestskej časti výzva a ideálne by bolo, keď sa pripoja aj iné mestské časti, pretože sa s týmto potýkajú všetci. Asi najdôležitejšie bude dosiahnuť to, že Poplatok za rozvoj ostane tak ako doposiaľ. Ak sa to podarí a nový zákon o výstavbe, práve na tieto búchania po stole starostov a primátorov, bude mať zrejme odloženú účinnosť, pretože aj oni zisťujú, že ako si niekto zaumienil to fungovať nebude. Tým pádom je tu vhodnejšia pozícia pre nás. Ako náhle dosiahneme a dostaneme odklad tohto zákona a účinnosti, tak sa vytvára priestor na rokovania.

**Poslanec Žatko** : Ja na trošku inú tému. Z dostupných zdrojov som sa dozvedel, že sa chystá výstavba železničnej zástavky Lamačská brána pri Boroch v rámci TIOP-u a tak isto myslím v Ružinove. Dokonca sa pripravuje výstavba novej železničnej trate z Lamača do Lozorna. Stále je však v pozadí výstavba zástavky v Devínskej pri Glavici. Chcel by som Vás pán starosta poprosiť , aby ste sa naozaj zasadil celou svojou silou o to, aby táto zástavka sa dostala do plánu výstavby ŽSR, lebo Devínska Nová Ves to naozaj nevyhnutne potrebuje.

**Starosta** : Zasadil som sa, aj to riešim pravidelne na stretnutiach a vďaka tomu je TIOP stále živý v rámci Devínskej Novej Vsi, čo je najpodstatnejšia vec. Ak by vypadol počas minulého volebného obdobia, tak to by bol veľký problém. Viete, že sa pripravuje modernizácia železničnej trate. Momentálne je vonku verejná vyhláška, ktorá sa týka samotnej modernizácie a majú vzniknúť mimo úrovňové križovatky, nadjazdy po celej dĺžke tak, aby sa zvýšila rýchlosť. Postupne to má ísť od hraníc k Lamaču, v Bratislave k hlavnej stanici a v rámci toho mám prísľub, že ak budú prostriedky z eurofondov a ak to bude možné, tak tú zástavku chcú riešiť. Nemajme veľké oči, bude to len zástavka tak, aby pár spojov mohlo ľudí dopraviť do centra Bratislavy. Je to aj veľká výzva pre Ministerstvo dopravy. To sa týka železničnej dopravy ako takej. Desaťročia nerozmýšľania a neinvestovania sa nám teraz vypomstilo. Ten projekt je živý a verím, že sa ho v nejakej podobe dožijeme. Koľajová doprava v metropolách ako je  Bratislava funguje a je to nosný systém dopravy, kde nemajú možnosť riešiť Metro, alebo v rámci urbanistického rozvoja nie sú iné možnosti MHD.

**ZS a poslankyňa Janatová** : Ja by som chcela iba doplniť pána starostu. Podstatná záležitosť je, že na jednej strane sme všetci nahnevaní, že sa sem tlačí výstavba ale na druhej strane je fakt, že my opierame svoje stanovisko práve o zvyšujúcu sa výstavbu a aj to nám pomáha do určitej miery, čo sa týka TIOP-u, pretože doteraz nebol ten TIOP zvažovaný na realizáciu práve pre nedostatočnú využiteľnosť spádového územia. V podstate na ten počet obyvateľov sa im tie náklady nevyplatili vynakladať . Dneska už, vzhľadom na to aké sem investície idú, práve rozširovanie a pribúdanie občanov, už to začína vychádzať. Začínajú si aj uvedomovať, že bez toho to nepôjde.

**Poslanec Antal** : Ja iba nadviažem na túto debatu. Vzhľadom k tomu, že v poslednej dobe sa ma aj obyvatelia Devínskeho jazera pýtali na modernizáciu železničnej trate v tejto lokalite a z tých rozhovorov, ktoré som mal tak vyplynulo, že zatiaľ majú minimum informácií k tomu, ako bude organizovaná doprava práve do Devínskeho jazera. Či tam bude robený nadjazd alebo akým spôsobom to bude. Možno by bolo dobré, aby tieto informácie, pokiaľ už budú dostupné, sa dali von, aby aj títo ľudia sa vedeli podľa toho zariadiť .

**Starosta** : K tomu na doplnenie. Aj ja dostávam priebežne tieto otázky. Momentálne je zverejnená verejná vyhláška, ktorá sa týka povoľovacieho procesu. Keď bude tento proces povoľovania ukončený a budú vysporiadané všetky pripomienky a stanoviská dotknutých orgánov, ktorých sa to týka, tak následne sa bude riešiť samotný proces stavby. Kým sa od hranice dostanú do Devínskeho jazera, veľa vecí sa bude riešiť a meniť. Teraz riešime ešte majetko - právne veci. Vysporiadanie samotného nadjazdu. Ten chcú ŽSR po ukončení stavby odovzdať do správy obciam. Keďže sme na hranici troch obcí - MČ Záhorská Bystrica, Stupava a MČ Devínska Nová Ves, a najväčšia časť bude u nás v Devínskej Novej Vsi. Ja som bol v prvom rade nie úplne naklonený tejto možnosti, pretože si berieme na seba veľké bremeno. Je to železničný nadjazd - dopravná stavba. Dopravné stavby sú veľmi komplikované na údržbu a správu. Každý kto to vo svojom katastri, vo svojej správe má, najradšej by sa toho zbavil. Je to ale jediné riešenie a môžeme byť radi, že projektanti to zahrnuli do Devínskeho jazera, lebo inde zrušili úrovňové križovanie a náhrada nie je. My tu náhradu máme. Ešte ten proces nie je hotový, lebo teraz ide o  majetko – právne vysporiadanie. Až keď bude jasné, že táto stavba bude povolená, následne sa bude pripravovať proces výstavby. Následne aj občania budú informovaní o tých jednotlivých procesoch. Je to ako s parkovacou politikou. Už dostávame otázky, že kde si ľudia môžu kúpiť a kde budú mať konkrétne to parkovacie miesto, hoci včera na Dopravnej komisii polo povedané, že v Devínskej začneme až asi po roku, lebo gestorom je Hlavné mesto SR. Tam sú tiež určité pravidlá.

**ZS a poslankyňa Janatová** : Pretože som predsedníčka Komisie výstavby, doplnila by som občanom - my sme mali tento projekt na komisii a môžem povedať, čo som veľmi potešená, že boli akceptované pripomienky mestskej časti v tom rozsahu, že sme žiadali protihlukové zábrany v celej dĺžke trati, kde sa nachádza výstavba - akýkoľvek dom, obytná a rekreačná plocha. Devínske jazero je oficiálne pre rekreačné objekty a žiadali sme to všade – aj tam. Dokonca sme to žiadali aj z tej strany, kde sa len plánuje výstavba. Bolo to v celom rozsahu akceptované.

**Bod č. 21 ) Interpelácie**   
  
**Prednostka MÚ** : Dovoľte mi vás informovať, že od posledného, riadneho zasadania MZ MČ Bratislava –Devínska Nová Ves 15.2.2023 nebola podaná žiadna písomná interpelácia .

**Starosta** : Ešte na záver. Dostali ste ešte e-mailom informáciu o VZN Hlavného mesta SR. Hneď som uložil kolegom, aby vám ten materiál bol zaslaný. Dnes sme ho nezaradili do programu rokovania, ale ak by bola požiadavka na mimoriadne zasadnutie MZ, povedzme si to čo najskôr. Určite bude tento bod predložený do Komisie sociálnej s tým, že pripomienky ako mám informáciu z Hlavného mesta SR keď zašleme, tak ich budú spracovávať ďalej. V tom zaslanom návrhu neurčili, či ideme podľa štatútu alebo ideme v inom režime. Na toto sa ešte budeme pýtať. Je to v záujme obyvateľov Devínskej Novej Vsi.

**ZS a poslankyňa Janatová** : Ja som pozerala, že Komisia sociálna zasadá 3. mája 2023 a to by bol ešte čas, kedy by sme to vedeli magistrátu poslať. Ak môžem navrhnúť, že ak by mal niekto pripomienky k tomu VZN, nech ich v podstate do toho 3.mája 2023 pošle pani predsedníčke Komisie sociálnej pani Veslárovej. V kópii samozrejme dáte aj pani prednostku a pána starostu. Komisia sociálna by z toho urobila nejaký záver, ktorý by následne potom mestská časť poslala ako pripomienky . Aj tak bude tým rozhodujúcim krokom Komisia sociálna ak poslanci svoje pripomienky pošlú predsedníčke komisie, komisia ich môže zapracovať. Nemusíme sa zbytočne naháňať s oznamovaním mimoriadneho zastupiteľstva a bol by problém aj kedy, keď oni písali, že 15.3. 2023 je už Mestská rada a tam by to bolo naozaj natesno. Tak, aby sme ten proces čo najviac urýchlili a pripomienky prípadne poslali, tak preto toto je môj návrh postupu.

**Starosta** : Troška sa nám to primotalo do interpelácií, ale nevadí. Neprijímame k tomuto žiadne uznesenie, informáciu ste dostali.

Vyčerpali sme program dnešného rokovania MZ. Prajem vám všetkým pekný zvyšok dňa a vidíme sa pri najbližšej možnej príležitosti.

Overovatelia zápisnice : Mgr. Katarína MÓZSIOVÁ .............................................

Mgr. Beata JANATOVÁ ..................................................

Zapísala: Zdenka Paďourová

***Ing. Mária KOPRDOVÁ Dárius KRAJČÍR***

prednostka MÚ starosta MČ

Bratislava-Devínska Nová Ves Bratislava-Devínska Nová Ves